CELEX: 32000R0185
Language: el
Date: 2000-01-26 00:00:00
Title: Κανονισμός (ΕΚ) αριθ. 185/2000 της Επιτροπής, της 26ης Ιανουαρίου 2000, για την έγκριση μεταφορών μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Λαϊκής Δημοκρατίας της Κίνας

Avis juridique important

|

32000R0185

Κανονισμός (ΕΚ) αριθ. 185/2000 της Επιτροπής, της 26ης Ιανουαρίου 2000, για την έγκριση μεταφορών μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Λαϊκής Δημοκρατίας της Κίνας  

Επίσημη Εφημερίδα αριθ. L 022 της 27/01/2000 σ. 0050 - 0051

ΚΑΝΟΝΙΣΜΟΣ (ΕΚ) αριθ. 185/2000 ΤΗΣ ΕΠΙΤΡΟΠΗΣτης 26ης Ιανουαρίου 2000για την έγκριση μεταφορών μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Λαϊκής Δημοκρατίας της ΚίναςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων καταγωγής ορισμένων κλωστοϋφαντουργικών προϊόντων καταγωγής τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 1072/1999 της Επιτροπής(2), και ιδίως το άρθρο 7,Εκτιμώντας τα ακόλουθα:(1) Το άρθρο 5 της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων που μονογραφήθηκε στις 9 Δεκεμβρίου 1988(3), όπως τροποποιήθηκε τελευταία από τη συμφωνία υπό μορφήν ανταλλαγής επιστολών(4), που μονογραφήθηκε στις 6 Δεκεμβρίου 1999, και το άρθρο 8 της συμφωνίας μεταξύ της Ευρωπαϊκής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων που δεν καλύπτονται από τη διμερή συμφωνία πολυϊνών(5), που μονογραφήθηκε στις 19 Ιανουαρίου 1995 και τροποποιήθηκε τελευταία από τη συμφωνία υπό μορφήν ανταλλαγής επιστολών που μονογραφήθηκε στις 6 Δεκεμβρίου 1999, προβλέπουν ότι επιτρέπονται οι μεταφορές μεταξύ ετών ποσόστωσης.(2) Η Λαϊκή Δημοκρατία της Κίνας υπέβαλε σχετικό αίτημα στις 10 Δεκεμβρίου 1999.(3) Οι μεταφορές που ζήτησε η Λαϊκή Δημοκρατία της Κίνας εμπίπτουν εντός των ορίων των διατάξεων ευελιξίας που αναφέρονται στο άρθρο 5 της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων, που μονογραφήθηκε στις 9 Δεκεμβρίου 1988, και το άρθρο 8 της συμφωνίας μεταξύ της Ευρωπαϊκής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων που δεν καλύπτονται από τη διμερή συμφωνία πολυϊνών, που μονογραφήθηκε στις 19 Ιανουαρίου 1995, και καθορίζονται στο παράρτημα VΙΙΙ του κανονισμού (ΕΟΚ) αριθ. 3030/93.(4) Είναι σκόπιμο να γίνει αποδεκτό το ως άνω αίτημα.(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών προϊόντων που προβλέπονται στο άρθρο 17 του κανονισμού (ΕΟΚ) αριθ. 3030/93,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Εγκρίνονται οι μεταφορές μεταξύ των ποσοτικών ορίων για τα κλωστοϋφαντουργικά προϊόντα καταγωγής Λαϊκής Δημοκρατίας της Κίνας για το έτος ποσόστωσης 1999, όπως περιγράφεται στο παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται στο έτος ποσόστωσης 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 26 Ιανουαρίου 2000.Για την ΕπιτροπήPascal LAMYΜέλος της Επιτροπής(1) ΕΕ L 275 της 8.11.1993, σ. 1.(2) ΕΕ L 134 της 28.5.1999, σ. 1.(3) Εγκρίθηκε από την απόφαση 88/656/ΕΟΚ του Συμβουλίου (ΕΕ L 380 της 31.12.1988, σ. 1).(4) Εγκρίθηκε από την απόφαση 1999/876/ΕΚ του Συμβουλίου (ΕΕ L 345 της 31.12.1999, σ. 1).(5) Εγκρίθηκε από την απόφαση 95/155/ΕΚ του Συμβουλίου (ΕΕ L 104 της 6.5.1995, σ. 1).ΠΑΡΑΡΤΗΜΑ- Κατηγορία 20/39: προκαταβολική χρήση 274020 kg από τα ποσοτικά όρια του έτους 2000.- Κατηγορία 156: προκαταβολική χρήση 118800 kg από τα ποσοτικά όρια του έτους 2000.- Κατηγορία 157: προκαταβολική χρήση 282850 kg από τα ποσοτικά όρια του έτους 2000.